CELEX: 32006R0907
Language: mt
Date: 2006-06-20 00:00:00
Title: Regolament tal-Kummissjoni (KE) Nru 907/2006 ta' l- 20 ta' Ġunju 2006 li jemenda r-Regolament (KE) Nru 648/2004 tal-Parlament Ewropew u tal-Kunsill dwar id-deterġenti, sabiex jiġu adattati l-Annessi III u VII tiegħu Test b'rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               32
            
         REGOLAMENT TAL-KUMMISSJONI (KE) Nru 907/2006
   ta' l-20 ta' Ġunju 2006
   li jemenda r-Regolament (KE) Nru 648/2004 tal-Parlament Ewropew u tal-Kunsill dwar id-deterġenti, sabiex jiġu adattati l-Annessi III u VII tiegħu
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi tal-Komunitajiet Ewropej,
   Wara li kkunsidrat ir-Regolament (KE) Nru 648/2004 tal-Parlament Ewropew u tal-Kunsill tal-31 ta' Marzu dwar id-deterġenti (1), u b'mod partikolari l-ewwel paragrafu ta’ l-Artikolu 13(1) tiegħu,
   Billi:
   
               (1)
            
            
               Ir-Regolament (KE) Nru 648/2004 tal-Parlament Ewropew u tal-Kunsill dwar id-deterġenti għandu l-għan li jiżgura l-moviment ħieles tad-deterġenti fis-suq intern filwaqt li fl-istess ħin jipprovdi livell għoli ta’ ħarsien ta’ l-ambjent u ta’ saħħet il-bniedem billi jistabbilixxi regoli għall-bijodgradazzjoni finali tas-surfactants għad-deterġenti, u għat-tikkettar ta’ l-ingredjenti tad-deterġenti.
            
         
               (2)
            
            
               Xi wħud mill-metodi stipulati fl-Anness III għar-Regolament (KE) Nru 648/2004, eż. il-metodu ta’ referenza ISO 14593, huma wkoll applikabbli għall-ittestjar ta’ sustanzi li ma tantx jinħallu fl-ilma, jekk tkun żgurata d-dispersjoni xierqa tas-sustanza. Aktar gwida għal-ittestjar ta' sustanza li ma tnatx jinħallu tingħata f' ISO 10634. Madankollu, metodu ta' ttestjar addizzjonali għandu jiġi introdtt għall-użu ma’ surfactants li ma tantx jinħallu fl-ilma. Il-metodu ISO addizzjonali għat-testijiet huwa l-istandard ISO 10708:1997 “Il-Kwalità ta' l-Ilma — Evalwazzjoni ta’ bijodigradibilità aerobika finali ta’ komposti organiċi f’mezz milwiem” (Water quality — Evaluation in an aqueous medium of the ultimate aerobic biodegradability of organic compounds). Il-Kumitat Xjentifiku dwar is-Saħħa u r-Riskji Ambjentali (SCHER) ikkonkluda li l-ISO 10708 huwa ta’ standard ekwivalenti għall-metodi għall-ittestjar diġà inklużi fl-Anness III ta’ dak ir-Regolament u kien favur li jintuża.
            
         
               (3)
            
            
               Sabiex ikun żgurat livell għoli ta’ ħarsien tas-saħħa, l-informazzjoni dwar min xiex inhu magħmul id-deterġent trid issir aktar faċilment disponibbli għall-pubbliku ġenerali. Għandu għalhekk jingħata indirizz ta’ websajt fuq l-ippakkjar tad-deterġent li minnha tista’ tinkiseb faċilment il-lista ta’ ingredjenti msemmija fit-Taqsima D ta’ l-Anness VII tar-Regolament (KE) Nru 648/2004.
            
         
               (4)
            
            
               Hemm rekwiżit li jiġu ddikjarati l-fwejjaħ allerġeniċi jekk ikunu miżjuda fil-forma ta' sustanzi puri. Madankollu, mhemmx rekwiżit li dawn jiġu ddikjarati jekk ikunu miżjuda fil-forma ta' kostitwenti ta’ ingredjenti kumplessi bħal żjut essenzjali jew fwejjaħ. Sabiex tiġi żgurata trasparenza aħjar għall-konsumatur, il-fwejjaħ allerġeniċi fid-deterġenti għandhom jiġu ddikjarati irrispettivament mill-mod li bih jiżdiedu mad-deterġent.
            
         
               (5)
            
            
               Il-lista ta’ l-ingredjenti maħsuba għall-pubbliku li tingħata fit-Taqsima D ta’ l-Anness VII tar-Regolament (KE) Nru 648/2004 teħtieġ l-użu ta’ nomenklatura speċifika speċjalizzata li għandha mnejn tfixklu aktar milli tgħinu lill-pubbliku. Barra minn hekk, hemm xi inkosistenzi minuri bejn l-informazzjoni għall-pubbliku u dik għall-persunal mediku fit-Taqsima C ta’ l-istess anness. L-informazzjoni dwar l-ingredjenti għall-pubbliku għandha tkun tinftiehem aħjar permezz ta’ l-użu tan-nomenkaltura INCI li diġà qed tintuża għall-ingredjenti kosżmetiċi, u t-Taqsimiet C u D għandhom jinġiebu kompatibbli.
            
         
               (6)
            
            
               Id-definizzjoni ta’ “deterġent” fir-Regolament tagħmilha ċara li r-regoli dwar it-tikkettar japplikaw għad-deterġenti kollha fihom jew ma fihomx surfactants. Madankollu, it-taqsima D ta’ l-Anness VII tar-Regolament (KE) Nru 648/2004 tistipula regoli differenti għal dawk id-deterġenti industrijali u istituzzjonali li fihom is-surfactants mqabbla ma’ dawk li ma fihomx. Din id-differenza fil-ħtiġijiet għat-tikkettar ma sservi għal xejn u għandha tiġi eliminata.
            
         
               (7)
            
            
               L-Annessi III u VII tar-Regolament (KE) Nru. 648/2004 għandhom għalhekk jiġu emendati skond dan. Fl-interess taċ-ċarezza, jixraq li dawk l-Annessi jiġu ssostitwiti.
            
         
               (8)
            
            
               Il-miżuri stipulati f'dan ir-Regolament huma skond l-opinjoni tal-Kumitat dwar id-Deterġenti.,
            
         ADOTTAT DAN IR-REGOLAMENT
   Artikolu 1
   Ir-Regolament (KE) Nru 648/2004 huwa emendat kif ġej:
   
               (1)
            
            
               L-Anness III jinbidel bit-test li jidher fl-Anness I ta' dan ir-Regolament.
            
         
               (2)
            
            
               L-Anness VII jinbidel mit-test li jidher fl-Anness II għal dan ir-Regolament.
            
         Artikolu 2
   Dħul fis-seħħ
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   L-Artikolu 1(2) għandu japplika mill-jum li jiġi sitt xhur wara d-dħul fis-seħħ ta' dan ir-Regolament.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta' Ġunju 2006.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 104, 8.4.2004, p. 1.
   
      ANNESS I
      
         
            “ANNESS III
            METODI GĦALL-BIJODEGRADAZZJONI FINALI (MINERALIZZAZZJONI) GĦAS-SURFACTANTS FID-DETERĠENTI
            
                     
                        A.
                     
                     
                        Il-metodu ta’ referenza għall-ittestjar fil-laboratorju tal-bijodegradazzjoni finali tas-surfactants f’dan ir-regolament huwa bbażat fuq l-istandard EN ISO 14593:1999 (CO2 headspace test) (test CO2 fin-naħa ta’ fuq).
                        Is-surfactants fid-deterġenti għandhom jitiqesu bijodegradabbli jekk il-livell ta’ bijodegradabilità (mineralizzazzjoni) mkejjel skond wieħed mill-ħames testijiet (1) li ġejjin ikun ta’ mill-inqas 60 % fi żmien tmienja u għoxrin jum.
                        
                                    1.
                                 
                                 
                                    Standard EN ISO 14593:1999. Kwalità ta' l-ilma — Evalwazzjoni ta’ bijodegradabilità aerobika finali ta’ komposti organiċi f’mezz milwiem — Metodu b’analiżi ta’ karbonju mhux organiku f’kontenituri siġillati (test CO2 spazju fin-naħa ta’ fuq) M’għandux jintuża adattament minn qabel. Il-prinċipju ta’ perjodu ta' għaxart ijiem m'għandux japplika. (Metodu ta' referenza).
                                 
                              
                                    2.
                                 
                                 
                                    Metodu tad-Direttiva 67/548/KEE Anness V.C.4-C (Carbon dioxide (CO2) Evolution Modified Sturm Test):(Test Sturm bid-dijossidu tal-karbonju (CO2) Modifikat b’Evoluzzjoni) M’għandux jintuża adattament minn qabel.. Il-prinċipju ta’ perjodu ta' għaxart ijiem mhuwiex applikat.
                                 
                              
                                    3.
                                 
                                 
                                    Metodu tad-Direttiva 67/548/KEE Anness V.C.4-E (Flixkun Magħluq): M’għandux jintuża adattament minn qabel.. Il-prinċipju ta’ perjodu ta' għaxart ijiem mhuwiex applikat.
                                 
                              
                                    4.
                                 
                                 
                                    Metodu tad-Direttiva 67/548/KEE Anness V.C.4-D (Respirometrija Manometrika): M’għandux jintuża adattament minn qabel. Il-prinċipju ta’ perjodu ta' għaxart ijiem mhuwiex applikat.
                                 
                              
                                    5.
                                 
                                 
                                    Metodu tad-Direttiva 67/548/KEE Anness V.C.4-F (MITI: Ministry of International Trade and Industry-Japan): M’għandux jintuża adattament minn qabel. Il-prinċipju ta’ perjodu ta' għaxart ijiem mhuwiex applikat.
                                 
                              
                                    6.
                                 
                                 
                                    ISO 10708:1997 Water quality — Evaluation in an aqueous medium of the ultimate aerobic biodegradability of organic compounds — Determination of biochemical oxygen demand in a two-phase closed bottle test. (Kwalità ta’ l-ilma — Evalwazzjoni f’mezz milwiem tal-biodegrababilità aerobika finali ta’ komposti organiċi — tad-domanda għall-ossiġenu biokimiku f’test flixkun magħluq f’ żewġ fażijiet). M’għandux jintuża adattament minn qabel. Il-prinċipju ta’ perjodu ta' għaxart ijiem mhuwiex applikat.
                                 
                              
                  
                     
                        B.
                     
                     
                        Skond xi jkunu l-karatteristiċi fiżiċi tas-surfactant, wieħed mill-metodi elenkati isfel jista’ jintuża jekk ġustifikat b’mod xieraq (2). Ta’ min jinnota li l-kriterju minimu ta’ dawn il-metodi għas-suċċess tat-test b’mill-inqas 70 % għandu jitqies bħala ekwivalenti għall-kriterju minimu ta’ suċċess ta’ 60 % imsemmi fil-metodi elenkati fil-punt A. Kemm tkun xierqa l-għażla tal-metodi elenkati isfel għandu jiġi deċiż b’konferma għal kull każ speċifiku, skond l-Artikolu 5 tar-Regolament.
                        
                                    1.
                                 
                                 
                                    Metodu tad-Direttiva 67/548/KEE Anness V.C.4-A (Karbonju Organiku Maħlul DOC Die-Away): M’għandux jintuża adattament minn qabel.. Il-prinċipju ta’ perjodu ta' għaxart ijiem mhuwiex applikat. Il-kriterju ta’ suċċess għall-bijodegradabilità mkejla skond it-test għandha tkun ta’ mill-inqas 70 % fi żmien tmienja u għoxrin jum.
                                 
                              
                                    2.
                                 
                                 
                                    Metodu tad-Direttiva 67/548/KEE Anness V.C.4-B (OECD Screening-DOC Modifikat Die-Away): M’għandux jintuża adattament minn qabel.. Il-prinċipju ta’ perjodu ta' għaxart ijiem mhuwiex applikat. Il-kriterju ta’ suċċess għall-bijodegradabilità mkejla skond it-test għandu jkun ta’ mill-inqas 70 % fi żmien tmienja u għoxrin jum.
                                 
                              
                  
               NB: Dawn il-metodi, meħuda mid-Direttiva tal-Kunsill 67/548/KEE jistgħu wkoll jinsabu fil-pubblikazzjoni “Classification, Packaging and Labelling of Dangerous Substances in the European Union”, Part 2: “Testing Methods”. European Commission 1997. ISBN 92-828-0076-8.
         
      
      
         (1)  Dawn testijiet ġew identifikati bħala l-aktar xierqa għas-surfactants.
      
         (2)  Il-metodi DOC jistgħu jagħtu riżultati dwar it-tneħħija u mhux dwar il-biodegradazzjoni finali. Ir-Respirometrija Manometrika u l-MITI u l-metodu 2-Phase BOD ma jkunux adattati f'xi każi minħabba li l-konċentrazzjoni inizjali għola tat-test tista’ tkun inibitur.”
   
   
      ANNESS II
      
         
            “ANNESS VII
            TIKKETTAR U SKEDA BIT-TAGĦRIF DWAR L-INGREDJENTI
            A.   Tikettar għall-kontenut
            Id-dispożizzjonijiet li ġejjin dwar it-tikkettar għandhom japplikaw għall-ippakkjar tad-deterġenti mibjugħa lill-pubbliku ġenerali.
            Il-meded ta’ perċentwali ta’ piż li ġejjin:
            
                        —
                     
                     
                        inqas minn 5 %
                     
                  
                        —
                     
                     
                        5 % jew aktar iżda anqas minn 15 %,
                     
                  
                        —
                     
                     
                        15 % jew aktar iżda anqas minn 30 %,
                     
                  
                        —
                     
                     
                        30 % jew iktar
                     
                  għandhom jintużaw biex jindikaw il-kontenut tas-sustanzi kostitwenti elenkati hawn isfel meta dawn jiżdiedu b’ konċentrazzjoni ‘l fuq minn 0.2 % bil-piż:
            
                        —
                     
                     
                        fosfati,
                     
                  
                        —
                     
                     
                        fosfonati,
                     
                  
                        —
                     
                     
                        
                           surfactants anjoniċi,
                     
                  
                        —
                     
                     
                        
                           surfactants katjoniċi,
                     
                  
                        —
                     
                     
                        
                           surfactants amfoteriċi,
                     
                  
                        —
                     
                     
                        
                           surfactants mhux joniċi,
                     
                  
                        —
                     
                     
                        aġenti li jibbliċjaw ibbażati fuq l-ossiġenu,
                     
                  
                        —
                     
                     
                        aġenti li jibbliċjaw ibbażati fuq il-klorin,
                     
                  
                        —
                     
                     
                        EDTA u l-imluħ tiegħu,
                     
                  
                        —
                     
                     
                        NTA (aċdu nitrilotrijaċetiku) u l-imluħ tiegħu,
                     
                  
                        —
                     
                     
                        fenoli u fenoli aloġenati,
                     
                  
                        —
                     
                     
                        paradiklorobenzene,
                     
                  
                        —
                     
                     
                        idrokarburi aromatiċi,
                     
                  
                        —
                     
                     
                        idrokarburi alifatiċi,
                     
                  
                        —
                     
                     
                        idrokarburi aloġenati,
                     
                  
                        —
                     
                     
                        sapun,
                     
                  
                        —
                     
                     
                        żeoliti,
                     
                  
                        —
                     
                     
                        polikarbossilati.
                     
                  Il-klassijiet li ġejjin ta’ sustanzi kostiwenti, jekk jiżdiedu, għandhom jiġu elenkati irrespettivament mill-konċentrazzjoni tagħhom:
            
                        —
                     
                     
                        enżimi
                     
                  
                        —
                     
                     
                        diżinfettanti
                     
                  
                        —
                     
                     
                        sustanzi li joħolqu luminożità ottika,
                     
                  
                        —
                     
                     
                        fwejjaħ.
                     
                  Jekk ikunu miżjuda, il-konservanti għandhom jiġu elenkati, tkun xi tkun il-konċentrazzjoni tagħhom, bl-użu, fejn possibbli, tan-nomenklatura komuni stabbilita skond l-Artikolu 8 tad-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kosżmetiċi (1).
            Jekk ikunu miżjuda, f’konċentrazzjonijiet li jaqbżu 0.01 % bil-piż, il-fwejjaħ allerġeniċi li jidhru fuq il-lista tas-sustanzi fl-Anness III, Parti I tad-Direttiva 76/768/KEE, bħala riżultat ta’ l-emenda tiegħu mid-Direttiva 2003/15/KE tal-Parlament Ewropew u tal-Kunsill (2) sabiex jiġu inklużi l-ingredjenti tal-fwejjaħ allerġeniċi mil-lista li ġiet stabbilita l-ewwel mill-Kumitat Xjentifiku dwar il-Kosżmetiċi u l-Prodotti li Mhumiex ta’ l-Ikel (SCCNFP) fl-opinjoni SCCNFP/0017/98 tiegħu, għandhom jiġu elenkati bl-użu tan-nomenklatura ta’ dik id-Direttiva, kif għandha tkun kull fwieħa allerġenika oħra li sussegwentement tiżdied ma’ l-Anness III, Parti I tad-Direttiva 76/768/KEE mill-addattament ta’ dak l-Anness għall-progress tekniku.
            Jekk il-limiti ta’ konċentrazzjoni individwali bbażati fuq ir-riskju għall-allerġeni tal-fwejjaħ jiġu sussegwentament stabbiliti mill-SCCNFP, il-Kummissjoni għandha tipproponi l-adozzjoni, skond l-Artikolu 12(2), ta' limiti bħal dawn biex jissostitwixxu l-limitu ta' 0.01 % msemmi hawn fuq.
            L-indirizz tal-websajt li minnu tista’ tinkiseb il-lista ta’ l-ingredjenti msemmija f’taqsima D ta’ l-Anness VII għandha tingħata fuq l-ippakkjar.
            Għad-deterġenti maħsuba għall-użu fis-settur industrijali u istituzzjonali, u li mhumiex disponibbli għall-pubbliku, il-ħtiġijiet imsemmija hawn fuq m’għandhomx jintlaħqu jekk l-informazzjoni ekwivalenti tingħata permezz ta’ skedi tekniċi, skedi dwar is-sikurezza, jew b'mod xieraq simili.
            B.   Tikettar għall-informazzjoni dwar id-doża
            Kif preskritt fl-Artikolu 11(4), id-dispożizzjonijiet li ġejjin dwar it-tikkettar għandhom japplikaw għall-ippakkjar tad-deterġenti mibjugħa lill-pubbliku ġenerali. L-ippakkjar tad-deterġenti mibjugħa lill-pubbliku ġenerali u maħsuba bħala deterġenti għall-ħasil tal-ħwejjeġ għandhom ikollhom l-informazzjoni li ġejja:
            
                        —
                     
                     
                        Il-kwantitajiet rakkomandati u/jew l-istruzzjonijiet għad-doża espressi f’millimetri jew grammi u li huma xierqa għal ħasla (load) standard ta’ magna tal-ħasil, għall-ilma b’livelli għoljin, medji jew baxxi ta’ karbonat tal-kalċju (hard, soft, medium water) u meqjusa ħasliet b’wieħed jew b’żewġ ċikli;
                     
                  
                        —
                     
                     
                        Għal deterġenti qawwija, in-numru ta’ ħasliet standard f’magna tal-ħasil ta’ tessuti ‘maħmuġin’, u, għal deterġenti għal tessuti delikati, in-numru ta’ ħasliet standard ta’ tessuti mhux maħmuġin wisq, li jistgħu jinħaslu bil-kontenuti tal-pakkett b’ilma li jkollu livell medju ta’ karbonat tal-kalċju, korrispondenti għal 2.5 millimoli CaCO3/l;
                     
                  
                        —
                     
                     
                        Jekk jingħata kemm tesa’ t-tazza tal-kejl, dan għandu jingħata f’millimetri jew grammi, u għandu jkun hemm marki li jindikaw id-doża xierqa tad-deterġent għal ħasla standard b’ilma b’livelli għoljin, medji u baxxi ta’ karbonat tal-kalċju.
                     
                  Il-ħasliet standard għall-magni tal-ħasil huma 4.5kg tessut niexef għal deterġenti qawwija u 2.5 kg tessut niexef għal deterġenti ħfief skond id-definizzjonijiet tad-Deċiżjoni tal-Kumissjoni 1999/476/EC ta’ l-10 ta’ Ġunju 1999 li tistabbilixxi l-Kriterji Ekoloġiċi għall-għoti ta' l-Eko-tikketta Komunitarja għad-Deterġenti tal-Ħasil (3). Deterġent għandu jitqies qawwi sakemm il-manifattur ma jippromwovix predominatament il-kura tat-tessuti jiġifieri temperatura baxxa għall-ħasla, fibri delikati u kuluri.
            C.   I-iskeda bit-tagħrif dwar l-ingredjenti
            Id-dispożizzjonijiet li ġejjin għandhom japplikaw għall-elenkar ta’ l-ingredjenti fuq l-iskeda tat-tagħrif imsemmija fl-Artikolu 9(3).
            L-iskeda tat-tagħrif għandha tinkludi isem id-deterġent u isem il-manifattur.
            Kull ingredjent għandu jiġi elenkat; fl-ordni ta’ l-abbundanza dejjem tonqos bil-piż, u l-lista għandha tkun maqsuma fil-meded tal-perċentwali tal-piż li ġejjin:
            
                        —
                     
                     
                        10 % jew aktar,
                     
                  
                        —
                     
                     
                        1 % jew aktar, iżda anqas minn 10 %,
                     
                  
                        —
                     
                     
                        0.1 % jew aktar, iżda anqas minn 1 %,
                     
                  
                        —
                     
                     
                        inqas minn 0.1 %.
                     
                  L-impuritajiet m’għandhomx jitqiesu bħal ingredjenti.
            ‘Ingredjent’ tfisser kull sustsanza kimika, ta’ oriġini sintetika jew naturali, intenzjonalment inkluża fil-kompożizzjoni ta’ deterġent. Għall-għanijiet ta’ dan l-anness, fwieħa, żejt essenzjali, jew aġenti koloranti għandu jitqies bħala ingredjent waħdieni u l-ebda mis-sustanzi li jkunu fihom m’għandu jiġi elenkat, ħlief għal dawk is-sustanzi allerġeniċi tal-fwejjaħ li jidhru fuq il-lista tas-sustanzi fl-Anness III Parti 1 tad-Direttiva 76/768/KEE jekk il-konċentrazzjoni totali tas-sustanzi allerġeniċi tal-fwejjaħ fid-deterġent taqbeż il-limitu msemmi fit-Taqsima A.
            L-isem kimiku komuni jew l-isem IUPAC (4) u, fejn disponibbli, l-isem INCI (5), in-numru CAS, u l-isem tal-Farmokopea Ewropea, għandu jingħata għal kull ingredjent.
            D.   Pubblikazzjoni ta’ lista ta’ ingredjenti
            Il-manifatturi għandhom jagħmlu disponibbli fuq websajt l-iskeda bit-tagħrif dwar l-ingredjenti msemmija fuq ħlief għal dan li ġej:
            
                        —
                     
                     
                        l-informazzjoni dwar il-meded ta’ perċentwali ta’ piż mhix meħtieġa
                     
                  
                        —
                     
                     
                        in-numri CAS mhumiex meħtieġa
                     
                  
                        —
                     
                     
                        l-ismijiet ta’ l-ingredjenti għandhom jingħataw fin-nomenklatura INCI, jew fejn din mhix disponibbli, għandu jingħata l-isem tal-Farmokopea Ewropea. Jekk l-ebda isem ma jkun disponibbli, minflok għandu jintuża l-isem kimiku komuni jew l-isem IUPAC. Għall-fwieħa, għandha tintuża l-kelma “parfum”, u għal aġent koloranti, il-kelma “colorant”. Fwieħa, żejt essenzjali, jew aġenti koloranti għandu jitqies bħala ingredjent waħdieni u l-ebda mis-sustanzi li jkunu fihom m’għandu jiġi elenkat, ħlief għal dawk is-sustanzi allerġeniċi tal-fwejjaħ li jidhru fuq il-lista tas-sustanzi fl-Anness III Parti 1 tad-Direttiva 76/768/KEE jekk il-konċentrazzjoni totali tas-sustanzi allerġeniċi tal-fwejjaħ fid-deterġent taqbeż il-limitu msemmi fit-Taqsima A.
                     
                  L-aċċess għall-websajt m’għandux ikun suġġett għal ebda restrizzjoni jew kundizzjoni u l-kontenut tal-websajt għandu jinżamm aġġornat. Il-websajt għandha tinkludi link għall-websajt Pharmacos tal-Kummissjoni jew websajt xierqa oħra li tagħti tabella ta’ korrelazzjoni bejn l-ismijiet ta’ l-INCI, tal-Farmakopea Ewropea u n-numri CAS.
            Dan l-obbligu ma japplikax għad-deterġenti industrijali jew istituzzjonali, jew għal surfactants għad-deterġenti industrijali jew istituzzjonali, li għalihom skeda teknika jew ta’ sikurezza hija disponibbli.
         
      
      
         (1)  ĠU L 262, 27.9.1976, p. 169. Direttiva kif emendata l-aħħar mid-Direttiva tal-Kummissjoni 2005/80/KE (ĠU L 303, 22.11.2005, p. 32).
      
         (2)  ĠU L 66, 11.3.2003, p. 26.
      
         (3)  ĠU L 187, 20.7.1999, p. 52. Id-Deċiżjoni kif emendata l-aħħar bid-Deċiżjoni Nru 2003/200/KE (ĠU L 76, 22.3.2003, p. 25).
      
         (4)  International Union of Pure and Applied Chemistry.
      
         (5)  International Nomenclature Cosmetic Ingredient.”